Vizsgaanyag 6. kyu-ra

A vizsgára bocsátás feltételei:

 Életkor megkötés:

Legalább 13 éves kor.

 Kivárási idő:

A legutóbbi övvizsgától számított 1 év.

Az edző javaslatára:

Fehér, fekete vagy klubszínű karate ruha, sárga övvel. Rendelkezzen WAKO könyvel. 

 Elméleti anyag:

A küzdelem után kérdezve.

(K): Milyen szankciókkal sújtható a kilépésnek? (V): Kilépésnek számit, ha a versenyző menekülés vagy taktikai mozgás közben hagyja el egy lábbal a küzdőteret. A kilépő versenyzőt a második majd a harmadik kilépés után 1 pont levonással kell büntetni, a negyedik kilépés után le kell léptetni. (K): Milyen pontértékek adhatók a különböző kézzel végrehajtott érvényes találatokra? (V): 1 pont adható minden kézzel végrehajtott támadásra. (K): Milyen pontok adhatók lábbal végrehajtott érvényes találatokra? (V). 1 pont adható a testre bevitt szabályos rúgásra és a lábsöprésre. 2 pont adható fejre irányuló rúgásokra és testre irányuló ugró rúgásra. 3 pont adható fejre irányuló ugró rúgásokra. (K): Milyen pontértéket kell megítélni sorozattámadás esetén semi-contactban? (V): A vezetőbíró kötelessége, hogy minden érvényes találatnál megállítsa a küzdelmet. Sorozattámadás esetén a „stop!” / állj / vezényszóig végrehajtott első érvényes technikát kell figyelembe venni. (K): Milyen pontértéket kell megítélni együttes találat esetén? (V): Együttes /egy időben végrehajtott / találat esetén mindkét találatra meg kell ítélni a megfelelő pontszámot. (K): Új mérkőzésnek számit-e a hosszabbítás? Hogyan történik a versenyzők cselekedetének megítélése a hosszabbításban? (V): A hosszabbítás nem jelent új mérkőzést, hanem a küzdelem folytatását, vagyis a versenyzők cselekedeteinek megítélése azonos módon és folyamatosan történik a küzdelem időtartama és a hosszabbítások alatt. (K): Mit jelképeznek a különböző övfokozati színek? (V): A fehér az ártatlanság színe. A sárga a nap színe, a fényé, a termékenységé. Azok színe, akik számára új nap kezd világítani szellemben, megértésben, ügyességben. A zöld a növények színe, azoké, akik már képesek feldolgozni a fényt, szellemük új gondolatokat érlel, új megoldásokat teremt. A kék a távlatok színe, az égbolté és az óceáné. A kék övet olyan személy érdemli meg, akinek törekvése, vágyódása a horizontig terjed, akinek lelke már közelít a tenger mélységéhez, de még tartózkodik a mélység feltárásától. A barna a föld színe, az állandóságé, a megbízhatóságé. Azt az embert jelzi, akinek technikája már megfelelő, szelleme termékeny, lelke szilárd. A piros lelki tisztaságot, áldozatkészséget és odaadást, az önzés leküzdését jelenti. A fekete szín az összes szín együttese. Olyan valakit jelez, aki elnyerte az ügyességi és jellembeli fokozatokat elindult az ÚTON, a DO-n! Az éjszaka színe, jelzi, hogy ezzel új nap kezdődik a harcművész életében. Magasabb övfokozatoknál (általában Sichi-DAN-tól a mesterek piros-fehér övet is viselhetnek).
- Erőnlét: 

40 fekvőtámasz öklön, 100 felülés.
A további részeknél, az övvizsgán minden korábbi övfokozat anyagát be kell mutatni.

- Technika: 

1. Első köríves rúgás (f) - első egyenes ütés (f) – hátsó egyenes ütés (f) – hátsó egyenes rúgás (t).

(Kizami mawashi geri jodan-kizami tsuki jodan-gyaku tsuki jodan-gyaku mae geri chudan)
2. Első oldalsó rúgás (t) - hátsó egyenes ütés (f) – lépésből első horog (f) – hátsó horog (f).

(Kizami yoko geri kekomi chudan-gyaku tsuki jodan-kizami mawashi tsuki jodan-gyaku mawashi tsuki jodan)
- Térérzékelés: 

1. Első köríves rúgás (f) (3 cm-re megáll).

2. Hátsó egyenes (f) – első horog (f) (3 cm-re megáll).

- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

- Eséstechnika (Ukemi):

1. Esés csípődobásból, mind a két oldalra kétszer végrehajtva, a dobást egyenes ütés védése után kell végrehajtani.
(Tsuki, uke, o goshi, yoko ukemi)
- Gyorsaság: 1 perc folyamatos rúgástechnika (f) (egyenes, köríves, oldalsó és kombinációi)
- Küzdelem (Kumite):

3 küzdelem egymás után kézzel és lábbal, a küzdelem időtartalma 2 perc. Több ember elleni küzdelem: két támadó ellen.
